EkBass/fiwiki-20250220-pages-articles huggingface dataset:
Nan Chauncy

Nan Chauncy, aiemmin Nan Rosenfeld, alkujaan Nancen Beryl Masterman (28. toukokuuta 1900 Northwood, Middlesex, Britannia – 1. toukokuuta 1970 Bagdad, Tasmania, Australia) oli brittiläissyntyinen australialainen lastenkirjailija. Perheen isän jouduttua vararikkoon Chauncy muutti 12-vuotiaana perheensä mukana Australiaan. Isä työskenteli ensin kunnaninsinöörinä, mutta sitten perhe muutti maaseudulle, jonne perustettiin hedelmänviljelystila. Chauncy oli aktiivisesti mukana partiotoiminnassa. Hän matkusti 1930 Englantiin ja opetti neljänä talvena partiotytöille englantia Tanskassa partiolaisten Spejderskolenissa. Sinä aikana hän aloitti kirjoittamisen ja kirjoitti julkaisemattoman aikuistenromaanin Comfort Me with Apples. Tuolloin hän kävi 1934 myös Ruotsissa, Suomessa ja Neuvostoliitossa. Chauncy palasi Australiaan 1938 ja tutustui saksalaiseen pakolaiseen Helmut Anton Rosenfeldiin, ja he avioituivat samana vuonna. Hän ja hänen miehensä ottivat sukunimensä Rosenfeldin tilalle Chauncyn isoäidin nimen kohdattuaan sukunimensä vuoksi toisen maailmansodan aikana vihamielisyyttä. Perhe oli taloudellisesti tiukoilla, ja lisätuloja saadakseen Chauncy kirjoitti Wildlife-lehteen ja työskenteli televisioyhtiö ABC1:lle käsikirjoittajana. Chauncy oli kiinnostunut lastenkirjallisuudesta ja kirjoitti ihaillun kirjan They Found a Cave (1948), josta on tehty myös elokuva (1962). Australian Lastenkirjaneuvosto valitsi hänen seuraavan kirjansa Tiger in the Bush vuoden 1958 lastenkirjaksi. Hänen kirjansa ovat saaneet arvostusta erityisesti siksi, että hänen ansiostaan australialainen lastenkirjallisuus kehittyi realistisempaan suuntaan. Tapahtumaympäristönä niissä on yleensä Tasmania, ja hän oli ensimmäisiä, jotka suhtautuivat kirjoissaan alkuperäisasukkaisiin myötätuntoisesti ja kunnioittavasti. Chauncy kirjoitti lapsille myös tietokirjoja. Chauncyn veli oli klassisten kielten professori Kay Chauncy Masterman. Chauncy kuoli 69-vuotiaana syöpään kotonaan 1. toukokuuta 1970. Perheen hedelmänviljelystila Chauncy Vale on ollut 1940-luvulta lähtien suojelualue. Hänen miehensä ja tyttärensä lahjoittivat sen Southern Midlands Councilille luonnonsuojelu- ja virkistysalueeksi. Chauncyn muistoksi on perustettu lastenkirjallisuuspalkinto Nan Chauncy Award. ==Suomennetut teokset== * Kultaretki Tasmaniassa: seikkailuromaani (The Roaring 40), suomentaja Jukka Kemppinen. Otava, 1966. == Lähteet == Luokka:Australialaiset lasten- ja nuortenkirjailijat Luokka:Vuonna 1900 syntyneet Luokka:Vuonna 1970 kuolleet
Itsenäisyydentie

Itsenäisyydentie on Luumäellä sijaitseva Jurvalan liittymästä Taavettiin johtava tie, jonka varrella on useita historiallisia kohteita, muun muassa P. E. Svinhufvudin kotimuseo Kotkaniemi sekä Salpalinja.Itsenäisyydentie Tiehen liittyviä infotauluja on pystytetty ravintola Kahvi-Pakarin ja Satun Makioiden pihalle. Itsenäisyydentie on osa vanhasta Kouvolan ja Lappeenrannan välisestä tiestä. Aikaisemmin se oli osa valtatietä 6, kunnes tien uusi linjaus valmistui moottoriliikennetienä Jurvalan kylän eteläpuolelle ja vanha tie jäi sen rinnakkaistieksi. Nykyisin se on osa yhdystietä 3846. Nimen Itsenäisyydentie sai marraskuussa 2017. Suunnitelmissa on jatkaa sitä tämän nimisenä Kouvolan rajalle asti.Luumäen Lehti Luumäen Itsenäisyydentie esittelee kohteita ja kertoo tarinoita sekä paikallisesta että koko Suomen historiasta. Vuosisatoja vanhan tien linjaus kertoo hallitsijoiden vaihtumisesta, itsenäistymisen vaikeista alkuvaiheista sekä viime sotien tapahtumista. ==Lähteet== ==Aiheesta muualla== * 6 Luokka:Luumäen liikenne
Tiiton koulu

Tiiton koulu (aiemmin Tiiton kansakoulu) on peruskoulun alakoulu Haapajärven Tiitonrannalla, Kalajoen länsirannalla noin kolme kilometriä Haapajärven keskustasta luoteeseen. Koulussa on satakunta oppilasta ja viisi opettajaa. Kouluaikojen ulkopuolella koulun liikuntatiloja käyttävät muun muassa Jokilatvaopisto ja Tanssiopisto Uusikuu. ==Historiaa== Tiitonrannan koulupiiri perustettiin jo Venäjän vallan aikana 1902, mutta oma koulu saatiin vasta vuoden 1925 paikkeilla. Se toimi aluksi vuoden Uuno Hedetniemeltä vuokratuissa tiloissa, opettajana Alma Aaltonen. Poikien käsitöitä opetti aluksi Jalmari Haapanen ja toiseksi kansakoulunopettajaksi tuli 1927 Katri Aaltonen. Oma koulurakennus valmistui vuonna 1934 Esa Tiitolta ostetulle tontille. Siihen tuli uudeksi opettajaksi Fanni Kyrölä. Sotien aikana koulu oli armeijan käytössä ja evakoiden majoituspaikkana, jatkosodan jälkeen muutaman viikon ajan kulkutautisairaalana lavantauti- ja kurkkumätäepidemian vuoksi. Tiiton koulun lisärakennus liikuntasaleineen valmistui 1992. ==Lähteet== Luokka:Haapajärven rakennukset ja rakennelmat Luokka:Suomen peruskoulut
Normaal Amsterdams Peil

Normaal Amsterdams Peil, NAP (suom. Amsterdamin nollapiste) on lähtötaso useiden maiden korkeusvertausjärjestelmille sekä myös Suomen korkeusjärjestelmälle N2000.http://www.maankaytto.fi/arkisto/mk406/mk406_970_poutanen.pdf Sen taso määritettiin mittaamalla IJ-joen korkeus vuoksen ja luoteen aikana Amsterdamin Haarlemmersluisissa päivittäin vuoden ajan (1.9.1683–1.9.1684). http://hollantijahevosia.blogspot.com/2016/11/normaali-amsterdamin- vesitaso.html NAP on toteutettu pilarilla, jonka yläpäässä on pronssinen kupera, pyöreä laatta, jonka yläpinta ilmentää fyysisesti sen tasoa. Pilari on rakennettu aina toiseen hiekkakerrokseen saakka. Pilaria pidetään niin arvokkaana kansallisesti ja kansainvälisesti, että sen yhteydessä on vierailijakeskus ja näyttely. == Lähteet == Luokka:Meritiede Luokka:Kartografia Luokka:Alankomaiden maantiede
Dakotan territorio

Dakotan territorio () oli Yhdysvaltain hallinnollinen territorio vuosina 1861–1889. Se kattoi nykyiset Etelä- ja Pohjois-Dakotan osavaltiot sekä osia Wyomingin ja Montanan osavaltioista.http://time.com/4377423/dakota-north- south-history-two/ Territorion alue ei kuulunut vuosina 1858–1861 mihinkään Yhdysvaltain hallinnollisen territorion tai osavaltion alaisuuteen. Tämän vuoksi 2. maaliskuuta 1861 alueelle luotiin uusi territorio presidentti James Buchananin päätöksellä.http://ndstudies.gov/content/dakota-territory-1 Territorio lakkautettiin presidentti Benjamin Harrisonin päätöksellä 2. marraskuuta 1889, kun siihen kuuluneet alueet jaettiin nykyisiin osavaltioihin. == Lähteet == Luokka:Yhdysvaltain entiset territoriot Luokka:Yhdysvaltain poliittinen historia
Uuno Nurmi

Uuno Nurmi voi tarkoittaa seuraavia: * Uuno Nurmi (kuvanveistäjä) (1917–1996), suomalainen kuvanveistäjä * Uuno Nurmi (professori) (1911–1985), suomalainen yliopettaja, oppikirjojen tekijä ja professori.
Dhamar

Dhamar tai Dhimar on kaupunki Jemenissä. Vuonna 2004 kaupungissa oli 146 346 asukasta. ==Maantiede== Dhamar sijaitsee Jemenin ylängöllä noin 20 kilometriä leveässä laaksossa, joka sijaitsee kahden tuliperäisen vuoren välissä. Alueen korkeus merenpinnasta on noin 2 400 metriä. Jemenin pääkaupunki Sanaa sijaitsee Dhamarista pohjoiseen ja kaupungin läpi kulkee maantie Sanaasta Adenin kaupunkiin etelään. ==Historia== Paikallisessa perinteessä useat kohteet Dhamarissa ja sen lähiseuduilla yhdistetään Raamatun tarinoihin. Hieman kaupungin ulkopuolella sijaitsi Arsh Bilkis eli Saban kuningattaren valtaistuin. Paikka koostui useista pylväistä, mutta esimerkiksi saksalainen matkailija Carsten Niebuhr ei löytänyt paikkaa vieraillessaan kaupungissa. Historiallisissa lähteissä paikka mainitaan ensi kertaa maantieteilijä Yakutin (1179–1229) teoksissa. Yakut kutsui kaupunkia nimellä Dhimar ja mainitsi sen sisältävän hienoja rakennuksia ja ympäröivän maaseudun olevan hedelmällistä. Kaupunki oli pitkään zaidilaisuuden keskus ja sen aikanaan tunnetussa madrasassa oli 500 opiskelijaa. Jemenin kuningaskunnassa Dhamar oli al Wazir- suvun hallitsema autonominen emiirikunta aina vuoteen 1944 saakka. Zaidilaisten imaamien johtaman kuningaskunnan luhistuttua Dhamarin merkitys väheni selvästi. Kapinallisliike huthit valtasivat alueen vuoden 2014 lokakuussa. Jemenin sisällissodan aikana ilmaisku kaupungin museota vastaan tuhosi rakennuksen ja sen 12 500 esineen kokoelman kokonaan. ==Talous== Dhamar on ympäröivän maaseudun kaupan keskus, minkä lisäksi kaupungissa harjoitetaan joitakin käsityöläisammatteja. Aikanaan aluetta kutsuttiin "Jemenin Egyptiksi" sen hedelmällisyyden takia. Etenkin alueella kasvatettuja hevosia pidettiin suuressa arvossa. ==Väestö== Vuoden 2004 väestönlaskennan mukaan Dhamarissa oli yhteensä 146 346 asukasta. Valtaosa kaupungin ja sen lähialueen asukkaista on uskonnoltaan zaidilaisia šiiamuslimeja. Kaupungissa toimii vuonna 1996 perustettu Thamarin yliopisto. == Lähteet == == Aiheesta muualla == Luokka:Jemenin kaupungit
USS Barnstable County (LST-1197)

USS Barnstable County (runkonumero LST-1197) oli Yhdysvaltain laivaston vuonna 1971 vesillelaskettu Newport-luokan maihinnousualus. == Valmistus == Alus tilattiin National Steel and Shipbuilding Companyltä San Diegosta Kaliforniasta, missä köli laskettiin 19. joulukuuta 1970. Alus laskettiin vesille 2. lokakuuta 1971 kumminaan rouva Mary Ellen Sanders apulaislaivastoministeri Frank P. Sandersin puoliso ja otettiin palvelukseen 27. toukokuuta 1972 Long Beachissa Kaliforniassa ensimmäisenä päällikkönään Warren R. Ellsworth.history.navy.mil == Palvelus == Miehistölle ilmoitettiin aluksen palveluksesta poistosta ja luovutuksesta Espanjan laivastolle vuonna 1993. Luovutus alkoi espanjalaisten vieraillessa aluksella 8. helmikuuta 1994 ja alus aloitti viimeisen purjehduksensa 5. huhtikuuta, kun se saattoi romutettavia sukellusveneitä hinaavia pelastusaluksia USS Recoverya ja USS Grapplea. Alus erkani saatettavistaan 18. huhtikuuta ja vieraili Key Westissä ennen paluuta Little Creekiin 29. huhtikuuta. Viimeisten Espanjan laivaston sotilaiden saavuttua alukselle 3. kesäkuuta alus poistettiin palveluksesta 29. kesäkuuta Little Creekissä ja luovutettiin vielä samana päivänä Espanjan laivastolle. == Espanjan laivasto == Espanjan laivasto otti aluksen palvelukseensa 14. huhtikuuta 1995 nimellä Pizarro runkonumerolla L42. Yhdysvaltain hallitus myi aluksen Espanjalle, jolloin se poistettiin Yhdysvaltain laivastorekisteristä 23. heinäkuuta 2002. Espanja poisti aluksen palveluksesta 13. marraskuuta 2009. Alus romutettiin Las Palmasissa Gran Kanarialla vuonna 2014. == Lähteet == * === Viitteet === Luokka:Newport-luokan maihinnousualukset
USS Francis Marion (APA-249)

USS Francis Marion (runkonumero APA/LPA-249) oli Yhdysvaltain laivaston vuonna 1961 palvelukseenotettu Paul Revere -luokan maihinnousualus. == Valmistus == Alus tilattiin New York Shipbuilding Corporationilta Camdenista New Jerseystä. Alus laskettiin vesille 13. helmikuuta 1954 nimellä SS Prairie Mariner kumminaan rouva C. A. Wolverton. Alus luovutettiin 25. toukokuuta Maritime Admintratorille (MARAD), joka operoi aluksella. Alus siirrettiin reserviin 16. tammikuuta 1955.history.navy.mil Yhdysvaltain laivasto lunasti 16. maaliskuuta 1959 aluksen luokitellen sen APA-249:ksi nimellä Francis Marion. Aluksen muutostyöt toteutti Bethlehem Steel Company Baltimoresta Marylandista. Alus otettiin palvelukseen 6. heinäkuuta 1961 nimellä USS Francis Marion (APA-249) ensimmäisenä päällikkönään David S. Bill Jr. == Palvelus == Alus luokiteltiin 1. tammikuuta 1969 LPA-249:ksi. Alus poistettiin palveluksesta 14. syyskuuta 1979 ja se poistettiin alusluettelosta 1. tammikuuta 1980. == Espanjan laivasto == Alus myytiin osana Security Assistance Programin mukaisesti Espanjalle 11. heinäkuuta. Alus liitettiin Espanjan laivastoon nimellä Aragón (L22). Alus poistettiin palveluksesta 6. kesäkuuta 1998. Alus siirrettiin erikoistoimintayksikköön La Carracaan Cadiziin, missä se on koululaivana. == Lähteet == * === Viitteet === Luokka:Paul Revere -luokan maihinnousualukset
Indeksitili

Indeksitili eli indeksitalletus oli Suomessa 1955–1969 käytetty pankkitili, jolle maksettiin inflaatiokorjaus. Tilien reaalikorko oli alhainen. Suuri osa nimelliskorosta muodostui inflaation vuoksi tehdystä indeksikorjauksesta. Indeksitili soveltui hyvin sijoittajille, koska se tarjosi hyvän suojan inflaatiota vastaan. Indeksitilit olivat pitkäaikaisia sidottuja talletuksia. Tallettajan kannalta indeksitili oli edullinen pahimpien inflaatiovuosien aikana. Asiakkaat pitivät indeksitalletuksia hyvänä sijoituksena. Indeksitalletukset otettiin käyttöön vuonna 1955. Tilejä oli kahdenlaisia. A-indeksitilillä oli 100 %:n, B-indeksitilillä 50 %:n indeksiehto. A-indeksitilin korko oli verollinen vuodesta 1958 alkaen, kun taas B-tilin korko oli veroton. Veron johdosta A-tilin suosio laski ja B-tilin suosio nousi. Indeksitilien korko oli prosenttiyksikön alempi kuin 6 kk määräaikaistalletuksen korko. Korkean inflaation oloissa indeksisuoja kompensoi alemman nimelliskoron vaikutuksen. Indeksitilit olivat suosittuja varsinkin 1957–1958 ja 1964–1967. Korkeimmillaan esimerkiksi Suomen Yhdyspankissa oli peräti 41 % talletuksista indeksitileillä. Uusien B-indeksitilien avaaminen lopetettiin 1966 ja A-indeksitilien 1968. Viimeiset indeksitaletukset erääntyivät vuoden kuluttua niiden avaamisesta 1.2.1969. Indeksitilit vaikuttivat asiakkaisiin siten, että asiakkaat oppivat vaatimaan pankeilta korkeakorkoisia pitkäaikaisia talletusmahdollisuuksia. Tuottoisien indeksitilien ja indeksiin sidottujen valtion obligaatioiden on nähty vaikuttaneen 1960-luvulla myös niin, ettei pörssisijoittaminen ollut kiinnostavaa ja pörssikurssit pysyivät alhaisina. Indeksiehtoa sovellettiin tilikorkojen lisäksi myös lainakorkoihin, valtionlainoihin, hintoihin, palkkoihin ja maataloustuloon. Indeksiehdon käyttö vaikutti osaltaan markan devalvaatioon vuonna 1967. Devalvaation jälkeen solmittiin Liinamaa I -nimellä tunnettu tulopoliittinen kokonaissopimus, jonka keskeinen osa oli indeksiehdon poistaminen käytöstä. Talletusten indeksiehdot kiellettiin lailla vuonna 1968. Määräaikaista indeksikieltolakia jatkettiin useaan otteeseen vuoteen 2012 saakka. == Lähteet == Luokka:Suomen pankkitoimi
USS Tom Green County

USS Tom Greene County (runkonumero LST-1159) oli Yhdysvaltain laivaston vuonna 1953 vesillelaskettu Terrebonne Parish -luokan maihinnousualus (). == Valmistus == Alus tilattiin Bath Iron Worksiltä Bathista Mainesta, missä köli laskettiin 2. syyskuuta 1952. Alus laskettiin vesille 2. heinäkuuta 1953 ja otettiin palvelukseen 12. syyskuuta 1953.history.navy.mil == Palvelus == Alus poistettiin palveluksesta 5. tammikuuta 1972 ja se poistettiin alusluettelosta 1. marraskuuta 1976. == Espanjan laivasto == Alus luovutettiin 5. tammikuuta 1972 Espanjalle, joka liitti sen laivastoonsa nimellä Conde de Venadito (L13). Alus poistettiin alusluettelosta vuonna 1990. == Lähteet == * === Viitteet === Luokka:Terrebonne Parish -luokan maihinnousualukset Luokka:Bath Iron Works
USS Terrebonne Parish (LST-1156)

USS Terrebonne Parish (runkonumero LST-1156) oli Yhdysvaltain laivaston vuonna 1952 vesillelaskettu Terrebonne Parish -luokan maihinnousualus (). == Valmistus == Alus tilattiin Bath Iron Worksiltä Bathista Mainesta, missä köli laskettiin 2. tammikuuta 1952. Alus laskettiin vesille 9. elokuuta kumminaan Anne L. McCrea ja otettiin palvelukseen 21. marraskuuta.history.navy.mil == Palvelus == Alus poistettiin palveluksesta 29. lokakuuta 1971 ja se poistettiin alusluettelosta 1. marraskuuta 1976. == Espanjan laivasto == Alus lainattiin 29. lokakuuta 1971 Espanjalle, joka liitti sen laivastoonsa nimellä Velasco (L11). Espanja lunasti aluksen 17. toukokuuta 1978. Alus poistettiin palveluksesta vuonna 1980, minkä jälkeen se oli koululaivana La Carracassa Cadizissa. Alus romutettiin vuonna 1994. == Lähteet == * === Viitteet === Luokka:Terrebonne Parish -luokan maihinnousualukset Luokka:Bath Iron Works
Memories...Do Not Open

Memories...Do Not Open on yhdysvaltalaisen popyhtye The Chainsmokersin debyyttialbumi, joka julkaistiin huhtikuussa 2017. Albumi ylsi kotimaassaan Yhdysvaltain Billboard 200 -listalla ykköseksi. Albumilta julkaistiin singlenä kolme kappaletta. == Kappaleet == == Arvostelut == * The Guardian: * Pitchfork: 4,2/10 * Rolling Stone: == Lähteet == Luokka:The Chainsmokersin albumit Luokka:Vuoden 2017 esikoisalbumit
Peltoniemen koulu

Peltoniemen koulu on peruskoulun alakoulu Ilmajoen Peltoniemenkylässä. Koulussa on viisi opettajaa. Koulunjohtajana toimii kolmatta ja neljättä luokkaa opettava Juha Ahde. Koulu toimii 1980-luvulla valmistuneessa punamullanpunaisessa koulurakennuksessa osoitteessa Jäpintie 2, pari kilometriä tietä 7000 pitkin Ilmajoen keskustasta pohjoiseen Kyrönjoen länsipuolella. Koulun oppilaat tulevat Peltoniemen kylän lisäksi myös Könniltä, Kiikeristä ja Harjunmäestä sekä Röyskölänkylän suunnalta. 1920-luvulta 1980-luvulle Peltoniemen koulu toimi läheisessä Herkoolin kartanon päärakennuksessa. Koulun johtajana toimi pitkään pesä- ja jääpalloilijana tunnettu Jussi Kiikeri. ==Lähteet== ==Aiheesta muualla== *Koulun vanha blogisivusto (2014–2015) Luokka:Ilmajoen peruskoulut
Permangaanihappo

Permangaanihappo (HMnO4) on mangaanin happihappoihin kuuluva epäorgaaninen yhdiste. ==Ominaisuudet ja valmistus== Permangaanihappo on epästabiili yhdiste ja puhtaana sitä ei ole eristetty. Sen dihydraatti (HMnO4·2H2O) sen sijaan tunnetaan myös kiteisenä alle 18 °C:n lämpötilassa. Permangaanihappo liukenee hyvin veteen ja vesiliuokset aina 20 % permangaanihappopitoisuuteen asti ovat stabiileja. Permangaanihappo on hyvin voimakas hapetin. Yhdiste on myös vahva happo ja sen vahvuus on typpihapon luokkaa. Väriltään permangaanihappo on violettia.Kenneth Pisarczyk: Manganese Compounds, Kirk-Othmer Encyclopedia of Chemical Technology, John Wiley & Sons, New York, 2005. Viitattu 7.12.2017. Permangaanihappoa muodostuu mangaaniheptoksidin ja veden välisessä reaktiossa. Tyypillisempi tapa on kuitenkin bariumpermanganaatin ja rikkihapon tai heksafluoripiihapon välinen reaktio. Näissä reaktioissa saostuu veteen niukkaliukoinen bariumin sulfaatti- tai heksafluorisilikaattisuola ja permangaanihappo jää liuokseen. Yhdistettä voidaan valmistaa myös hapettamalla raudan ja mangaanin seosta elektrolyyttisesti. ==Lähteet== Luokka:Epäorgaaniset hapot Luokka:Mangaaniyhdisteet
Röyskölä

Röyskölä on eteläpohjalaisen Ilmajoen kunnan kylä Ilmajoen keskustan pohjoispuolella Kyrönjoen molemmin puolin. Röyskölänkylän pääteitä ovat joen länsipuolen Könnintie (yhdystie 7000) ja itäpuolen Nikkolantie. Könnintie tunnetaan jo 1600-luvulta, Nikkolantie rakennettiin 1900-luvun taitteessa. Kyrönjoen ylittää kylän kohdalla puinen kevyen liikenteen riippusilta Röyskölän silta, jonka on suunnitellut Valle Antila. Pohjoisempana on 1800-luvun alusta peräisin oleva Nikkolan silta, joka on nyt suljettu moottoriajoneuvoilta. Röyskölän kyläseuran toiminta-alue kattaa myös viereiset Fossilan ja Pirilän kylät sekä osan Nikkolan kylää. Nämä taloryhmät on luokiteltu Suomen valtakunnallisesti merkittäviin rakennettuihin kulttuuriympäristöihin. Heti kylien pohjoispuolella avautuu Ilmajoen Alajoen alava viljelymaisema, joka kuuluu Suomen valtakunnallisesti arvokkaisiin maisema-alueisiin . Röyskölässä toimii Kuhnalan päiväkoti, ja lähimmät alakoulut ovat Herralan koulu keskustan suunnassa ja Peltoniemen koulu kylän pohjoispuolella. ==Lähteet== Luokka:Ilmajoen kylät Luokka:Valtakunnallisesti merkittävät rakennetut kulttuuriympäristöt Suomessa
Bustamante-luokka

Bustamante-luokka oli Espanjan laivaston kolmen ensimmäisen maailmansodan aikana valmistetun aluksen muodostama hävittäjäluokka. == Alukset == Alusten hankinta vahvistettiin 7. tammikuuta 1908 annetulla laivastolailla.Gardiner, Robert s. 380 Bustamante-luokan hävittäjät Nimi Telakka Kölinlasku Vesille Valmis Kohtalo BustamanteBustamante Sociedad Española de Construcción Naval , Cartagena 25. elokuuta 1911 3. tammikuuta 1913 23. maaliskuuta 1914 alusluettelosta 20. lokakuuta 1930 VillaamilVillaamil Sociedad Española de Construcción Naval , Cartagena 25. marraskuuta 1912 10. joulukuuta 1913 16. elokuuta 1916 alusluettelosta 1932 CadarsoCadarso Sociedad Española de Construcción Naval , Cartagena 24. syyskuuta 1913 18. joulukuuta 1914 25. elokuuta 1917 alusluettelosta 1930 == Lähteet == * === Viitteet === *
Espresso House

Espresso House on ruotsalainen kahvilaketju, joka perustettiin Lundissa vuonna 1996. Sittemmin ketju on laajentunut myös Norjaan, Tanskaan, Suomeen ja Saksaan. Espresso Housessa on valikoima erilaisia kahvijuomia, joista monien pohjana on ketjun oma espresso. Lisäksi kahviloissa on laajat valikoimat teetä, kaakaota ja erilaisia kylmiä juomia. Espresso Housen valikoimiin kuuluu myös leivonnaisia, täytettyjä leipiä, salaatteja ja jogurtteja. Leivonnaiset valmistetaan ketjun omassa leipomossa Malmössä. Salaatit valmistetaan paikan päällä kahvilassa. Vuonna 2012 Espresso House siirtyi norjalaisen pääomasijoittajan Herkules Capitalin omistukseen ja vuonna 2015 luxemburgilaisen JAB Holding Company -sijoittajan omistukseen. Ketjun liikevaihto oli vuonna 2014 937 miljoonaa Ruotsin kruunua (noin 102 miljoonaa euroa). Ketjun toimitusjohtaja on norjalainen Adriano Capoferro. ==Espresso House Suomessa== Suomen ensimmäiset Espresso Houset avattiin syyskuussa 2015 Helsingin Kampin keskukseen ja Espoon kauppakeskus Selloon. Ketjun Suomen toimitusjohtaja on Anssi Thureson. Joulukuussa 2022 Suomessa oli 74 Espresso Housea: Espoossa seitsemän, Helsingissä 22, Hyvinkäällä yksi, Hämeenlinnassa yksi, Jyväskylässä kaksi, Järvenpäässä yksi, Kempeleessä yksi, Kokkolassa yksi, Kotkassa yksi, Kouvolassa yksi, Kuopiossa yksi, Lahdessa kolme, Lappeenrannassa yksi, Lempäälässä yksi, Lohjalla yksi, Mikkelissä yksi, Oulussa kolme, Porissa kaksi, Porvoossa yksi, Raisiossa yksi, Rovaniemellä yksi, Salossa yksi, Seinäjoella kaksi, Tampereella neljä, Torniossa yksi, Turussa neljä, Vaasassa kaksi ja Vantaalla kuusi. ===Työolot Suomessa=== Helsingin Sanomat teki lokakuussa 2021 jutun Espresso Housen työoloista. Jutun mukaan työvuoroissa yksin olevien on soitettava tuuraaja muista kahviloista esimerkiksi vessassa käyntiä varten, mutta yleensä ketään ei lähetetä. Jutussa kerrottiin myös työntekijästä, joka sai sairauskohtauksen kesken työvuoronsa, mutta ei saanut lupaa poistua ennen vuoronsa loppumista. Lopulta hänen äitinsä tuli siivoamaan kahvilan ja auttamaan sen sulkemisessa. Kahvilaketjun laajenemisen aikana yrityksen yhteishenkeä rakennettiin voimakkaasti. Kahviloita siivottiin välillä yömyöhään asti työntekijöiden talkoovoimin ruokapalkalla, jotta kahvila menestyisi yrityksen sisäisissä tarkastuksissa. Talkoosiivoukset on kuitenkin yhtiön johdon mukaan kielletty, ja valtaosaan kahviloista on 2021 hankittu siivoojat tekemään loppusiivoukset, joiden työntekijät saattoivat joutua tekemään ilman palkkaa. Tammikuussa 2022 Ylen MOT-ohjelma kertoi muun muassa Espresso Housen keskuskeittiöön liittyvistä ongelmista. Keittiön työympäristön ja hygieniatason kerrottiin olevan heikolla tasolla, paikoin jopa hengenvaarallinen. ==Lähteet== ==Aiheesta muualla== *Espresso Housen suomenkieliset verkkosivut Luokka:Kahvilaketjut Luokka:Ruotsalaiset yritykset
Romeo Void

Romeo Void oli yhdysvaltalainen uuden aallon / post-punkin yhtye San Franciscosta, Kaliforniasta, joka perustettiin vuonna 1979. Yhtye koostui saksofonistista Benjamin Rossista, laulajasta Debora Iyallista, kitaristista Peter Woodsista sekä basistista Frank Zincavagesta. Yhtyeellä oli historiansa aikana neljä rumpalia, ensimmäisenä Jay Derrah ja viimeisenä Aaron Smith. Romeo Void julkaisi kolme studioalbumia, It’s a Conditon vuonna 1981, Benefactor vuonna 1982 ja Instincts vuonna 1984. Tämän lisäksi he julkaisivat yhden kokoelma-albumin sekä yhden EP-levyn. Heidät tunnetaan parhaiten kappaleista ”Never Say Never” ja ”A Girl in Trouble (Is a Temporary Thing)”. ==Jäsenet== ===Viimeinen kokoonpano=== *Debora Iyall – laulu (1979–1985, 1993, 2004) *Peter Woods – kitara (1979–1985, 1993, 2004) *Frank Zincavage – bassokitara (1979–1985, 1993, 2004) *Benjamin Bossi – saksofoni (1980–1985, 1993) *Aaron Smith – rummut, lyömäsoittimet (1984–1985, 1993, 2004) ===Entiset jäsenet=== *Jay Derrah – rummut, lyömäsoittimet (1979–1981) *John ”Stench” Haines – rummut, lyömäsoittimet (1981) *Larry Carter – rummut, lyömäsoittimet (1981–1984) ==Diskografia== ===Studioalbumit=== *It’s a Condition (1981) *Benefactor (1982) *Instincts (1984) ===Kokoelma-albumit=== *Warm, in Your Coat (1992) ===EP-levyt=== *Never Say Never (1981) ===Singlet=== *”Myself to Myself / White Sweater” (1981) *”Never Say Never” (1982) *”Undercover Kept” (1982) *”A Girl in Trouble (Is a Temporary Thing)” (1984) *”Say No” (1984) ==Lähteet== Luokka:Yhdysvaltalaiset post-punk-yhtyeet Luokka:Yhdysvaltalaiset uuden aallon yhtyeet
Gaten Matarazzo

Gaetano John "Gaten" Matarazzo III (/ˈɡeɪtən ˌmætəˈræzoʊ/; s. 8. syyskuuta 2002 Connecticut) on yhdysvaltalainen näyttelijä ja laulaja. Hän teki läpimurtonsa näytellessään Dustin Hendersonia jännitystieteissarjassa Stranger Things. Matarazzolla, samoin kuin hänen roolihahmollaan, on harvinainen perinnöllinen oireyhtymä, joka hidastaa luiden ja hampaiden kehitystä. Se vaikuttaa myös hänen puheeseensa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 2002 syntyneet Luokka:Elävät henkilöt
Erkki Teittinen

Erkki Teittinen (s. 19. lokakuuta 1953 Mikkeli) on suomalainen näyttelijä, joka on näytellyt muun muassa Viänästä Tonttu Toljanteri -joulukalenterisarjassa ja Puukko Suukkoa Joulukalenteri: Huiman hyvä joulu! -joulukalenterisarjassa. ==Filmografia== ===Elokuvat=== Vuosi Elokuva Rooli 1980 Mitäs me sankarit Esko Mäntynen 2001 Joki Risto ===TV-elokuvat=== Vuosi Elokuva Rooli 1996 Kissanpäivät baarimikko 2003 Tonttu Toljanterin joulumieli Viänänen ===Televisiosarjat=== Vuosi Sarja Rooli 1998 Tonttu Toljanterin joulupulma Viänänen 1999 Tonttu Toljanterin tarinoita 2000 Tonttu Toljanteri: Tonttulan elämää 2003 Tonttu Toljanterin Tonttu-TV 2007 Tonttu Toljanteri muorin töissä 2010 Tonttu Toljanteri – Oikean joulun salaisuus 2011 Tonttu Toljanterin Tuhmaikä 2013 Tonttu Toljanteri tonttujen tonttuna 2017 Joulukalenteri: Huiman hyvä joulu! Puukko Suukko ==Lähteet== ==Aiheesta muualla== * * Luokka:Suomalaiset näyttelijät Luokka:Vuonna 1953 syntyneet Luokka:Elävät henkilöt
Charlie Heaton

Charlie Heaton (s. 6. helmikuuta 1994 Bridlington, Yorkshire) on englantilainen näyttelijä. Hän teki läpimurtonsa näytellessään Jonathan Byersiä jännitystieteissarjassa Stranger Things. Hänellä on poika entisen tyttöystävänsä Akiko Matsuuran kanssa. Poika on syntynyt vuonna 2014. He tutustuivat soittaessaan yhdessä bändissä nimeltä Comanechi. Nykyään hän on parisuhteessa näyttelijä Natalia Dyerin kanssa. ==Filmografia== ===Elokuva=== Vuosi Nimi Rooli Huomautukset 2015 The Schoolboy Michael Stevens Lyhytelokuva 2015 Rise of the Footsoldier Part II Dealer Alkuperäinen nimi: Reign of the General 2015 Urban & the Shed Crew Frank 2016 As You Are Mark 2016 Shut In Stephen Portman 2017 Marrowbone Billy 2020 The New Mutants Samuel Guthrie ===Televisio=== Vuosi Nimi Rooli Huomautukset 2015 DCI Banks Gary McCready 2 jaksoa 2015 Vera Riley Jakso: "Changing Tides" 2015 Sairaalaelämää Luke Dickinson, Jason Waycott Jaksot "Sweetie" ja "The Department of Secrets" 2016– Stranger Things Jonathan Byers 25 jaksoa == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Vuonna 1994 syntyneet Luokka:Elävät henkilöt
Noah Schnapp

Noah Schnapp (s. 3. lokakuuta 2004 New York, Yhdysvallat) on yhdysvaltalainen näyttelijä. Hän näytteli Will Byersiä tieteissarjassa Stranger Things.https://www.imdb.com/title/tt4574334/?ref_=rvi_tt Schnapp on näytellyt myös pienissä rooleissa muissakin TV-sarjoissa. == Lähteet == Luokka:Yhdysvaltalaiset lapsinäyttelijät Luokka:Vuonna 2004 syntyneet Luokka:Elävät henkilöt
Joe Keery

Joe Keery (s. 24. huhtikuuta 1992 Newburyport, Massachusetts, Yhdysvallat) on yhdysvaltalainen näyttelijä. Hän teki läpimurtonsa näytellessään Steve Harringtonia jännitystieteissarjassa Stranger Things. Keery on tehnyt myös musiikkia Post Animal -nimisessä chicagolaisyhtyeessä. Vuonna 2019 hän julkaisi oman singlen. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1992 syntyneet Luokka:Elävät henkilöt
Kolkku (järvi)

Kolkku on Keski-Suomessa Pihtiputaalla ja Viitasaarella sijaitseva järvi. == Maantietoa == Järven pinta-ala on 900 hehtaaria eli 9 neliökilometriä. Se on 9,4 kilometriä pitkä ja 2,5 kilometriä leveä. Järven rantaviiva on selväpiirteinen ja sillä on aava järvenselkä, mutta on silläkin pari niemeä. Luoteispäässä sijaitsee Kukasniemi ja keskivaiheilla Peltoniemi. Järven kaakkoispäässä järvi kapenee lahtimaiseksi pääksi. Rannoilta kohoaa vain kaksi mäkeä. Pohjoispään itärannalla järvelle näkyy Huhmavuori, joka kohoaa 35 metrin korkeuteen, ja länsirannalla yhtä korkea Kolkunmäki. Järvessä on neljä saarta. Järven keskivaiheilla sijaitsevat lähekkäin Peltosaaret ja Koivukanta, ja järven pohjoisosassa länsirannan tuntumassa Rantalansaari. Rantalansaari on kapea, mutta lähes 200 metriä pitkä, joten se on suurin saari. Järvi on luodattu ja siitä on julkaistu syvyyskartat. Sen tilavuus on 27 miljoonaa kuutiometriä eli 0,027 kuutiokilometriä. Järven keskisyvyys on 3,0 metriä ja suurin syvyys on 7,4 metriä. Syvin kohta sijaitsee järven keskivaiheilla järven pituussuunnassa kulkevan syvänteen keskellä. Syvänteen kaakkoispäässä on mitattu toinen yhtä syvä syvänne. Järven rantaviivan pituus on 27 kilometriä ja sen rannat ovat alavaa metsämaata, joka on monin paikoin soistunutta. Peltomaita on enää Kolkussa. Asutus on haja-asutusta, joiden välissä on harvaa vapaa-ajan asutusta. Niille johtaa tiet kyläteiltä, jotka haarautuvat yhdystieltä 6570. Viitasaaren ja Pihtiputaan kuntaraja ylittää järven niin, että se kuuluu puoliksi kumpaankin kuntaa. == Vesistösuhteet == Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Kolkunjoen valuma- alueeseen (14.475) järvi kuuluu. Järven vedenpinnan korkeus on 155,1 metriä mpy. Järvi sijaitsee Viitasaaren reitin latvoilla, joten sen valuma-alue saa pääosan vedestään vain omalta alueeltaan. Kolkun valuma-alueella on kahdeksan yli hehtaarin kokoista järveä tai lampea, joista neljä laskevat suoraan tai välillisesti järveen. Ne ovat Kukkanen (68 ha) ja Välkytinlampi (1 ha), jotka molemmat laskevat Neva- eli Kukaslahteen omia ojiaan myöten. Otralampi (2 ha) ja Saarilampi laskevat järven eteläpäähän. Huhmarvuoren la järven välissä olevalla suolla sijaitsee vielä Huhmarlampi (3 ha), joka on suo-ojien välityksellä yhteydessä järveen. Kolkku laskee Kolkunjokea myöten 7,5 kilometrin päässä Kuorikoskella Kolimaan. == Lähteet == Luokka:Viitasaaren reitti Luokka:Pihtiputaan järvet Luokka:Viitasaaren järvet Luokka:Koliman alue
Kaarle Anton (Hohenzollern-Sigmaringen)

Kaarle Anton (, vuodesta 1869 von Hohenzollern); (7. syyskuuta 1811 Krauchenwies – 2. kesäkuuta 1885 SigmaringenNordisk familjebok (1910), s. 1047–1048 Runeberg.org. Viitattu 7.12.2017.) oli Hohenzollern-Sigmaringenin ruhtinaskunnan viimeinen ruhtinas vuosina 1848–1849 ja Preussin pääministeri vuosina 1858–1862. == Suku == Kaarle Antonin vanhemmat olivat Hohenzollern- Sigmaringenin ruhtinas Kaarle (1785–1853) ja ranskalainen prinsessa Antoinette Murat (1793–1847). Joachim Murat oli hänen isoenonsa.Günter Richter: Hohenzollern-Sigmaringen, Karl Anton Fürst von Neue Deutsche Biographie (1972) Deutsche Biographie. Viitattu 7.12.2017. Hohenzollern-Hechingenin suvun sammuttua vuonna 1869 Kaarle Antonista tuli koko Hohenzollernien svaabialaisen sukuhaaran päämies, jolloin hän otti käyttöön arvon Hohenzollernin ruhtinas.Hohenzollern dynasty Encyclopædia Britannica Online Academic Edition. Viitattu 7.12.2017. == Ruhtinas == Kaarle Anton tuli isänsä seuraajaksi, kun tämä luopui kruunusta vallankumouksen keskellä elokuussa 1848. Kaarle Anton ei saanut maata kunnolla hallintaansa ja Saksan yhdistymisen kannattajana hän luovutti joulukuussa 1849 koko ruhtinaskuntansa kaukaiselle sukulaiselleen, Preussin kuningas Fredrik Vilhelm IV:lle. == Preussin pääministeri, sotilaskuvernööri == Kaarle Anton sai Preussia hallinneessa Hohenzollernin kuningassuvussa vuonna 1850 ”korkeuden” ja vuonna 1861 ”kuninkaallisen korkeuden” arvon sekä vuonna 1859 jalkaväenkenraalin sotilasarvon Preussin armeijassa. Preussin sijaishallitsijaksi tullut prinssi Vilhelm nimitti edistysmielisenä pidetyn Kaarle Antonin marraskuussa 1858 Preussin ministeripresidentiksi (pääministeriksi). Hänen hallituksensa ei onnistunut edistämään Saksan yhdentymistä ja menetettyään enemmistön tuen maapäivillä se erosi maaliskuussa 1862. Hän oli sen jälkeen vuosina 1863–1871 Reinin provinssin ja Westfalenin sotilaskuvernöörinä. == Avioliitto ja jälkeläiset == Kaarle Antonin puoliso vuodesta 1834 oli Badenin prinsessa Josephine Friederike Louise (1813–1900), joka oli Badenin suurherttua Karl Ludwig Friedrichin ja Napoleonin adoptiotyttären Stéphanie Louise de Beauharnais'n tytär. Heidän lapsiaan olivat: * Leopold Stephan (1835–1905), pyrki Espanjan kuninkaaksi, avioitui Portugalin infanta Antónian (1845–1913) kanssa, heidän poikansa oli Romanian kuningas Ferdinand I. * Stephanie (1837–1859), avioitui Portugalin kuningas Pietari V:n kanssa, liitto oli lapseton * Kaarle I (1839–1914), Romanian kuningas, avioitui Wiedin prinsessa Elisabetin (1843–1916) kanssa, heille syntyi yksi tytär Marie (1870–1874) * Anton (1841–1866), kaatui Königgrätzin taistelussa * Friedrich (1843–1904), avioitui prinsessa Louise von Thurn und Taxisin (1859–1948) kanssa * Marie Luise Alexandrine (1845–1912), avioitui Belgian prinssi, Flanderin kreivi Filipin kanssa ==Lähteet== ==Aiheesta muualla== Luokka:Hallitsijat Luokka:Hohenzollernin hallitsijasuku Luokka:Preussin pääministerit Luokka:Preussilaiset kenraalit Luokka:Vuonna 1811 syntyneet Luokka:Vuonna 1885 kuolleet
Naamioravut

Naamioravut (Corystidae) on taskurapuihin kuuluva äyriäisheimo. Se on yläheimon Corystoidea ainoa heimo. Naamiorapuihin kuuluu 10 nykyistä ja viisi fossiilista lajia kahdeksassa suvussa. == Suvut == * Corystes * Corystites * Gomeza * †Gomezinus * †Harenacorystes * †Hebertides * Jonas * †Micromithrax == Lähteet == * === Viitteet === Luokka:Taskuravut
Kihniänkylä

Kihniänkylä on kylä Seinäjoen kaupungissa entisen Peräseinäjoen kunnan alueella, noin 38 kilometriä Seinäjoen keskustasta ja 8 kilometriä Peräseinäjoen keskustasta etelään. Kylä sijaitsee Seinäjoen sivujoen Kihniänjoen ja seututien 694 varrella. Kihniänkylän asukasluku oli vuoden 2022 lopussa 288. Kihniänkylän jokivarsiasutus kuuluu yhdessä pohjoisempana sijaitsevan Viitalan kylän kanssa Suomen valtakunnallisesti merkittäviin rakennettuihin kulttuuriympäristöihin. Kapealle peltonauhalle rakentuneen kylän maasto on niin avointa, että melkein kaikkien tilojen päärakennukset ovat näköyhteydessä toisiinsa. Museoviraston mukaan hyviä esimerkkejä pohjalaisesta rakennuskulttuurista ovat Yli-Kihniän, Rinta-Kihniän, Viitasaaren, Tuovilan ja Kallio-Kujalan tilat sekä jugendtyylisen seurojentalo Sampolan ympäristö Niemenmäessä. Kylän etelälaidalla toiminut Kihniän koulu lakkautettiin 2016. ==Lähteet== Luokka:Peräseinäjoen kylät Luokka:Valtakunnallisesti merkittävät rakennetut kulttuuriympäristöt Suomessa Luokka:Kihniä
Electronic Fields Festival

Electronic Fields Festival on Suomen suurin ilmainen EDM-musiikin festivaali. Sen kotipaikkana on toiminut Helsingin Maaherranpuisto Viikissä. Tapahtumassa esiintyy joka vuosi kymmeniä suomalaisia elektronisen musiikin tuottajia ja DJ:tä. ==2016== Vuonna 2016 järjestettiin ensimmäinen Electronic Fields Festival. Tapahtuma järjestettiin Helsingin Maaherranpuistossa 23.7.2016. Esiintymässä mm. The Second Level, Samlight, Flowjacks, Riku G ja Mike Anthony. ==2017== Tapahtuman toisena vuotena mittasuhteet tuplaantuivat. Tapahtumassa oli kaks lavaa ja neljä ruokapistettä sekä oma anniskelualue. Esiintymässä oli mm. Winning Team, Samlight, Ninth Floor, Alora Senii, Gas Gas, DJ Nikos, Crito, Riku G, NickyB, Mike Anthony, VIIO ja Sam & Mike. Luokka:Musiikkifestivaalit Suomessa Luokka:Helsingin tapahtumat Luokka:Elektronisen musiikin tapahtumat Suomessa
Vilkjärvi

Vilkjärvi on kylä, joka sijaitsee Lappeenrannassa, Vilkjärvi-nimisen järven vieressä. Vilkjärvellä asuu noin 300 henkilöä. Vilkjärvellä on vanha, Y.A. Hagbergin suunnittelema, koulurakennus. Kyläkoulu aloitti toimintansa vuonna 1929. Koulu lakkautettiin vuonna 1966, koska oppilaita oli liian vähän. Luokka:Lappeen kylät
Aihe Torisevalta

Aihe Torisevalta on Werner Holmbergin maisemamaalaus vuodelta 1859. Sen on sanottu kuuluvan Holmbergin parhaimpiin töihin.Ville Lukkarinen: ”Aihe Torisevalta”, s. 57 teoksessa Signe ja Ane Gyllenbergin säätiön taidekokoelma. Signe och Ane Gyllenbergs Stiftelse, Helsinki 2017. Kesän 1859 Kurulla asunut Holmberg teki heinäkuussa muutaman päivän matkan Virroilla sijainneille Torisevan rotkojärville, jotka olivat jo tuolloin tunnettu nähtävyys. Aihe Torisevalta perustuu pääosin luonnokseen, jonka hän teki 20. heinäkuuta itäisimmän rotkojärven pohjukassa Inkerinkallion edustalla, tosin suuri mänty on peräisin jo vuonna 1857 Näsijärven rannalla tehdystä luonnoksesta. Lopullisen maalauksen Holmberg teki syksyllä 1859 Düsseldorfissa Saksassa. Romantiikkaa edustava maalaus esittää maiseman ja kallion todellista dramaattisempina. Teoksen oikeassa reunassa puutiheikkö luo vaikuttavan tunnelimaisen näkymän. Aihe Torisevalta on väritykseltään rikas ja valon käsitellyssään mestarillinen. Maalauksen osti 1900-luvulla taiteenkeräilijä Ane Gyllenberg ja se kuuluu nykyisin Gyllenbergin säätiön taidekokoelmaan. ==Lähteet== Luokka:Werner Holmbergin maalaukset Luokka:Maisemamaalaukset
Perniön puku

pienoiskuva|Perniön puku. Perniön puku on muinaispuku, joka on vuonna 1925 tehty rekonstruktio Perniön Yliskylän kalmistosta löytyneestä puvusta. Puku on ollut käytössä ristiretkiaikana 1100-luvulla. == Lähteet == Luokka:Muinaispuvut Luokka:Perniö
Luettelo Ulvilan julkisista taideteoksista ja muistomerkeistä

Luettelo Ulvilan julkisista taideteoksista ja muistomerkeistä sisältää Ulvilan kunnassa olevat pysyvät patsaat, muistomerkit ja muistolaatat. Ulvilaan on liitetty Kullaan kunta. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Aurora Karamzinin muistomerkkiSuomen muistomerkit, s. 85 Ulvilan kirkkopuisto 1990 100px Elementit Ympäristö/maataideteos Palovainion metsäpuistossa, kulku Palovainiontien ja Karpalokujan risteyksestä Palovainio 2015 Järventaustan veteraanikivi Järventaustantie, Järventausta Kullaa 1992 Karjalaan jääneiden muistomerkki, KullaaKarjalaan jääneiden muistomerkki; Suomen sotamuistomerkit 1939-1945 Kullaan kirkon hautausmaa, Kullaan kirkkotie Kullaa 1962 100px Karjalaan jääneiden muistomerkki, UlvilaKarjalaan jääneiden muistomerkki; Suomen sotamuistomerkit 1939-1945 Kirkkotie Ulvila 1967 100px Kullaan veteraanikiviKullaan veteraanikivi; Suomen sotamuistomerkit 1939-1945 Kullaan kirkon lähettyvillä, Kullaan kirkkotie 50 Kullaa 1994 100px Käräjätalon muistolaatta Virastotalon edessä. 1992 Liikistön kirkon muistomerkki Liikistö 1961 Liikistön kirkon muistoristi Liikistö 1961 Massin liikuntakeskuksen rakentajien muistokivi Massin liikuntakeskus Ulvila Muualle haudattujen muistolle Kullaan hautausmaa Kullaa Muualle haudattujen muistoksi Ulvilan kirkkomaa Ulvila Sakari Sippolan muistokivi Trumetarintien päästä peltotietä ja polkua metsään, noin 400 m pellon reunasta. Sankarimuistomerkki, Kullaa Kullaan kirkon sankarihautausmaa, Kullaan kirkkotie 37 Kullaa 1949 100px Sankarimuistomerkki, UlvilaSuomen muistomerkit, s. 86 Ulvilan kirkon sankarihautausmaa, Kirkkotie 103 1948 100px Suojeluskunta- ja Lottajärjestöjen työlleSuojeluskunta- ja Lottajärjestöjen työlle; Suomen sotamuistomerkit 1939-1945 Leirialue / Ravani, Leiritie 31 1992 Toverihauta Kullaan hautausmaa Kullaa 1945 Ulvilan kirkon pääportin muistolaatat Ulvilan kirkon edessä, Saarentie 2 Ulvilan suojeluskuntalaisten muistomerkki Ulvilan kirkkomaa 1919 Ulvilan veteraanikiviUlvilan veteraanikivi; Suomen sotamuistomerkit 1939-1945 Virastotalon edessä 1990 Vakaumuksensa puolesta kaatuneiden muistomerkkiVakaumuksensa puolesta kaatuneiden muistomerkki, Ulvila; Punaisten muistomerkit Ulvilan uusi hautausmaa 1945 100px == Lähteet == * === Viitteet === Luokka:Ulvila Ulvila
Honkolan kansakoulu

Honkolan kansakoulu voi tarkoittaa: *Honkolan kansakoulu (Keikyä) *Honkolan kansakoulu (Urjala) *Honkolan kansakoulu (Äänekosken mlk)
Luettelo Pukkilan julkisista taideteoksista ja muistomerkeistä

Luettelo Pukkilan julkisista taideteoksista ja muistomerkeistä sisältää Pukkilan kunnassa olevat pysyvät patsaat, muistomerkit ja muistolaatat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD 1918 - vakaumuksensa puolesta taistelleiden uhrien muistomerkki1918 Muistomerkin paljastus; Pukkilan kirkonkyläLaura Räty puhuu punaisten hautamuistomerkin paljastustilaisuudessa; IS 26.8.2014 Pukkilan hautausmaan luoteisosa, Keskustie 25 Pukkilan kirkonkylä 2014 Eläinhahmo-reliefit Päiväkoti Vekara, Veteraanitie 6 Pukkilan kirkonkylä 2008 100px Elämänkaari Hyvinvointikeskus Onnin takaseinä, Onnintie 3 Pukkilan kirkonkylä 2008 100px EnkelipatsasMuistomerkkejä ja taideteoksia; Pukkilankulttuuriyhdistys.fi Pukkilan kirkon vieressä, Keskustie 25 2000 Karjalaan jääneiden vainajien muistomerkki Pukkilan kirkkomaa, Keskustie 25 Pukkilan kirkonkylä 100px Minne menet Pukkilan Vintti (osa aiempaa Osuuskauppa Kohisevaa), Keskustie 19 Pukkilan kirkonkylä 100px Onninneito Hyvinvointikeskus Onnin pääsisäänkäynnin vieressä, Onnintie 3 Pukkilan kirkonkylä 2008 100px Pukkilan ensimmäisen kirkon (1606-1814) muistokiviKirkko; Pukkilan seurakunta Vanhan kirkon muistomerkki ja kirkkoherra Anna-Liisa Manerus pukkilanseurakunta.fi Pukkilan nykyisestä kirkosta noin kilometri pohjoiseen Pukkilanmäki 1935 SankarihaudatPukkila, Pukkilan sankarihautausmaa; Sotasampo.fi Keskustie 25 Pukkilan kirkonkylä ja 1948 100px Sotaan lähdön muistokiviSotaan lähdön muistokiven paljastusjuhla; Digi - Yleisten kirjastojen digitoimaa aineistoa Nuorisoseurantalo Toimelan piha, Veteraanitie 9 Pukkilan kirkonkylä 1983 Uuden hautausmaan perustamisen muistomerkki Pukkilan kirkkomaa tai hautausmaa, Keskustie 25 (karttalinkki likimääräinen alueelle) Pukkilan kirkonkylä Vapaussodan v.1918 valkoisten muistomerkki Pukkilan hautausmaa, Keskustie 25 Pukkilan kirkonkylä 1921 ==Lähteet== == Aiheesta muualla == Luokka:Pukkila Pukkila
Luettelo Pornaisten julkisista taideteoksista ja muistomerkeistä

Luettelo Pornaisten julkisista taideteoksista ja muistomerkeistä sisältää Pornaisten kunnassa olevat pysyvät patsaat, muistomerkit ja muistolaatat. == Luettelo == Julkinen teos Paikka Alue Kartalla Tekijä Paljastusvuosi Kuva WD 1918 punaisten muistomerkkiPornaisiin muistomerkki vuonna 1918 menehtyneille punaisille; Ku.fi Pornaisten kirkon hautausmaa, pääkäytävän päässä, Kirkkotie 138 Keskusta 2018 100px 1918 valkoisten muistomerkki Pornaisten kirkon hautausmaa, vanha osa, Kirkkotie 138 Keskusta 100px Karjalaan jääneiden vainajien muistomerkki Pornaisten kirkon hautausmaa, Kirkkotie 138 Keskusta 100px Menneiden sukupolvien muistomerkki Pornaisten kirkon hautausmaa, Kirkkotie 138 Keskusta 1993 100px Muualle haudattujen muistelupaikka Pornaisten kirkon hautausmaa, Kirkkotie 138 Keskusta 2008 100px Ruttokivi, hautamuistomerkkiRuttoon kuolleiden muistomerkki; Sanapaltti.fi Pornaisten kirkon hautausmaa, museoalue, Kirkkotie 138 Keskusta Ruttoon kuolleiden muistomerkkiNähtävyydet - Pornaisten kunta Isoniityntien (yhdystie 11757) varrella Vähä-Laukkoski 1989vuosiluku laatassa Sankarihautausmaan muistomerkkiPornainen, Pornaisten seurakunnan hautausmaa; Sotasampo.fi Hautausmaa, Kirkkotie 138 Keskusta 100px == Lähteet == == Aiheesta muualla == Luokka:Pornainen Pornainen
Kainasto (Ylistaro)

Kainasto on Seinäjoen kylä entisen Ylistaron kunnan alueella. Se sijaitsee 5,5 kilometriä Ylistaron keskustasta Seinäjoen keskustan suuntaan, valtatie 18:n varrella. Kainastossa on noin 150 taloa. Entinen koulu toimii nyt päiväkotina. Koulun rinteeseen rakennettiin vuonna 2003 Kainaston hyppyrimäet. Kylällä on kaksi pientä järveä, Varrasjärvi ja Vähäjärvi. Kylässä toimii Kainaston Nuorisoseura, jonka toimitalo on peräisin vuodelta 1928. Nuorisoseuran toimintaan kuuluu Jyrkän kesäteatteri 400 hengen katettuine ja nousevine katsomoineen. Nuorisoseuran lisäksi kylässä toimivat kyläyhdistys, maamiesseura, maaseutunaiset ja metsästysseura. Kainaston teollisuusalue on nimeltään Teräsmäki. Se on saanut nimensä siellä toimivista terästukkuyrityksistä Oy Leppinen Steel Ltd ja Esko Leppinen Oy. Kylän historiakirja Kainastoa kansien välissä (2002) oli ensimmäinen Ylistaron kylähistoriakirja. ==Lähteet== ==Kirjallisuutta== *Kainastoa kansien välissä : vanhaa ja uutta Ylistaron Kainastonkylää. Kainaston historiapiiri, 2002. ISBN 952-91-4897-6. Luokka:Ylistaron kylät Luokka:Vuoden eteläpohjalaiset kylät
Luettelo Jomalan julkisista taideteoksista ja muistomerkeistä

Luettelo Jomalan julkisista taideteoksista ja muistomerkeistä sisältää Jomalan kunnassa olevat pysyvät patsaat, muistomerkit ja muistolaatat. == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Maarianhaminan lentoturman muistomerkki Lentokentän koillispuolella, Norra Svibyvägen 140 1967 Muualle haudattujen muistomerkki Kirkon ovien edessä Jomalan kirkonkylä Mereen siunattujen muistomerkki Kirkon länsipuolella 100px Plussan muistomerkki Hertronklubben == Lähteet == Luokka:Jomala Jomala
Untamala (Ylistaro)

Untamala on Seinäjoen kylä entisen Ylistaron kunnan alueella. Seinäjoen aluejaossa kylä kuuluu Kylänpään suuralueeseen. Untamala on Seinäjoen pohjoisin kylä ja sijaitsee lähellä Isonkyrön rajaa, noin 15 kilometriä Ylistaron keskustasta pohjoiskoilliseen. Seinäjoen keskustaan on matkaa noin 40 kilometriä, ja Isonkyrön, Ylihärmän ja Vöyrin keskustaan noin 20 kilometriä. Kylän keskipiste sijaitsee neljän tien risteyksessä. Untamala sijaitsee seututien 723 varrella, joka Untamalan keskeisen risteyksen kohdalla muuttuu Untamalantiestä Kosolantieksi. Untamalan kyläläisten kokoontumispaikka on Yhteistalo. Kylässä on myös valaistu pururata ja latu, pesäpallokenttä ja luistelukaukalo. Uimarantoja on Lamminkankaalla ja Kokkokankaalla. Kylässä toimii kyläyhdistys ja sen naistoimikunta, maaseutunaiset, metsästysseura ja Herättäjä-Yhdistyksen paikallisosasto. ==Lähteet== Luokka:Kylänpää Luokka:Ylistaron kylät
Topparla

Topparla tai Kylänpää on Seinäjoen kylä entisen Ylistaron kunnan alueella, noin kuusi kilometriä Ylistaron keskustasta Lapualle päin valtatien 16 ja Kyrönjoen varrella. Joki on kylän kohdalla erityisen leveä, ja Kylänpään sillan kohdalla kuohuu Kylänpäänkoski. Seinäjoen aluejaossa kylä kuuluu Kylänpään suuralueeseen. Kylän virallinen nimi on Topparla, kun taas Kylänpäähän katsotaan kuuluvan sen lisäksi myös ympäristön pienempiä kyliä kuten Viitala, Kuivila, Hiipakkala ja Liipantönkkä. Kylässä toimii noin 60 oppilaan ja kolmen opettajan Topparlan koulu, joka on perustettu 1884. Alueen yhdistyksiä ovat Ylipään Nuorisoseura, Ylipään maa- ja kotitalousnaiset sekä Ylipään Maamiesseura. Alueen suurin työnantaja on kevyeen hirsirakentamiseen erikoistunut Luoman Puutuote Oy. ==Lähteet== Luokka:Ylistaron kylät Luokka:Kylänpää
Find Me (kappale)

Find Me on englantilaisen yhtyeen Sigman kappale, joka julkaistiin 4. marraskuuta 2016. Kappaleen esittää heidän lisäkseen laulaja Birdy. == Lähteet == Luokka:Vuoden 2016 kappaleet Luokka:Brittiläiset popkappaleet
Valmet 602

Valmet 602 on vuonna 1978 esitelty takavetoinen traktorimalli, jonka valmistaja oli suomalainen Valmet-yhtiö. Se lanseerattiin kaventamaan vuosikymmenen alussa esiteltyjen Valmet 502 ja Valmet 702 välistä hyppäystä. Valmet 602 oli aikansa keskiluokan traktori. Sekä 502:n että 602:n mallisarjat korvattiin vuonna 1982 uudella punaisella 04-sarjalla. == Tekniset tiedot == 602:n moottori valmistettiin Valmet 1502 traktoriin suunnitellun 6-sylinterisen 611C moottorin pohjalta. 611C oli suunniteltu alkujaan siten, että siitä olisi tarvittaessa helppo tehdä puolitettu 3-sylinterinen moottori 311C. Valmet toi 602 mallistaan markkinoille turboahdetun mallin vuonna 1980. Valmet 602 turbon 311CS moottori tuotti 66 hv voiman ja 235 Nm väännön. Vuonna 1981 Valmet julkaisi 602 mallista nelivetoversiot sekä turboahdetulle, että ahtamattomalle versiolle. Nämä nelivetoiset 602 olivat verrattaen ketteriä. Nelivetoversioissa polttoainesäiliön koko pieneni entisestä 65-litrasta vaivaiseen 60-litraan. Paino lisääntyi vain 150kg. == Lähteet == * Konedata.net - Valmet 502/602 * Kari Mattila, Mika Rassi: Suuri Valmet- traktorikirja: kolme ensimmäistä vuosikymmentä, s. 181. Viipale Mediat, 2017. ISBN 978-952-68543-4-2. ==Aiheesta muualla== *Valmet 502:n huoltokirja Valtran sivustolla Luokka:Valmetin traktorit